Poštovane kolege,

Čast mi je da Vas podsetim da će u sklopu 54-te međunarodne oktobarske konferencije ([54th IOC](https://mail.ffh.bg.ac.rs/redir.hsp?url=https%3A%2F%2Fioc.tfbor.bg.ac.rs%2F)) biti održana i 8. međunarodna studentska konferencija o tehničkim naukama ([ISC 2023](https://mail.ffh.bg.ac.rs/redir.hsp?url=https%3A%2F%2Fioc.tfbor.bg.ac.rs%2Fisc2023%2F)).

Održavanje konferencije je predviđeno za 20-21 Oktobar 2023. godine u hotelu "Jezero" na Borskom jezeru, Bor, Srbija.

Ove godine, 8. međunarodnu studentsku konferenciju o tehničkim naukama ([ISC 2023](https://mail.ffh.bg.ac.rs/redir.hsp?url=https%3A%2F%2Fioc.tfbor.bg.ac.rs%2Fisc2023%2F)) organizuje Tehnički fakultet u Boru, Univerziteta u Beogradu u saradnji i suorganizaciji sa:

* Univerzitetom u Zenici, Metalurško-tehnološkim fakultetom, Zenica, Bosna i Hercegovina;
* Univerzitetom u Prištini, Fakultetom tehničkih nauka, Kosovska Mitrovica, Srbija;
* Univerzitetom Crne Gore, Metalurško tehnološkim fakultetom, Podgorica, Crna Gora;
* Univerzitetom u Tuzli, Tehnološkim fakultetom, Tuzla, Bosna i Hercegovina;
* Univerzitetom za hemijsku tehnologiju i metalurgiju, Fakultetom za metalurgiju i nauku o materijalima, Sofija, Bugarska;

Prijava izvoda radova kao i registracija učesnika vrši se preko sajta: [https://ioc.tfbor.bg.ac.rs/isc2023/](https://mail.ffh.bg.ac.rs/redir.hsp?url=https%3A%2F%2Fioc.tfbor.bg.ac.rs%2Fisc2023%2F)

Zamolio bih Vas da obavestite Vaše studente završnih godina osnovnih akademskih studija, master i doktorskih studija, kao i druge kolege da se prijave za konferenciju i dobiju priliku da svoje rezultate izlože naučnoj zajednici.

U nameri da se pokrije što veći broj oblasti tehničkih nauka, na konferenciji se mogu prijaviti izvodi radova iz različitih oblasti, a neke od njih su:

* Geologija
* Rudarstvo
* Prerada minerala
* Ekstraktivna metalurgija
* Prerađivačka metalurgija
* Nauka o materijalima
* Neorganske hemijske tehnologije
* Inženjerstvo zaštite životne sredine
* Inženjerski menadžment
* Tehnologije reciklaže
* Industrijsko inženjerstvo
* Energetika
* Proizvodne tehnologije
* Inženjerski softver
* Mehatronika
* Mašinstvo i mašinska obrada
* Projektovanje i izgradnja
* Druge srodne oblasti

Krajnji rok za registraciju i prijavu izvoda radova je ***1. Oktobar 2023. godine.*** [Templejt](https://mail.ffh.bg.ac.rs/redir.hsp?url=https%3A%2F%2Fioc.tfbor.bg.ac.rs%2Fpublic%2F2023%2Fisc2023_template.docx" \t "_blank) za izradu izvoda radova, možete pronaći na sajtu konferencije.

Prijava izvoda radova, prezentovanje rezultata i učestvovanje na konferenciji je ***BESPLATNO***.

Sve detaljnije informacije se nalaze na sajtu ISC2023 kao i u flajeru koji se nalazi u prilogu ove poruke.

U nadi da ćemo se videti i družiti na konferenciji.

Srdačno Vas pozdravljam ispred organizacionog odbora 8. međunarodne studentske konferencije o tehničkim naukama (ISC 2023).

Predsednik organizacionog odbora ISC 2023,

doc. dr Uroš Stamenković